**หน้าที่อาจารย์ประจำหลักสูตร/ผู้รับผิดชอบหลักสูตร**

|  |  |
| --- | --- |
| หน้าที่ | ที่มาของหน้าที่ |
| 1. บริหารจัดการหลักสูตรให้เป็นไปตามเกณฑ์มาตรฐานการอุดมศึกษาและเกณฑ์มาตรฐานที่เกี่ยวข้อง ทั้งการกำหนดอาจารย์ผู้สอน อาจารย์ที่ปรึกษา การจัดการเรียนการสอน การประเมินผล การติดตามผลการจัดการศึกษา การประเมินหลักสูตร รวมทั้งมีระบบการรับนักศึกษา การเตรียมความพร้อมของสิ่งอำนวยความสะดวกเพื่อส่งเสริมการเรียนรู้ การบริหารจัดการความเสี่ยง การส่งเสริมพัฒนานักศึกษาให้มีความรู้ตามหลักสูตร คุณลักษณะและทักษะการเรียนรู้ในศตวรรษที่ 21 ตลอดจนทักษะการได้รับการจ้างงาน | โดยรวม |
| 2. กำหนดหลักเกณฑ์ที่ใช้ในการคัดเลือก ขั้นตอนการคัดเลือก ซึ่งต้องมีความโปร่งใส ชัดเจน และสอดคล้องกับคุณสมบัติที่กำหนดไว้ในหลักสูตร มีเครื่องมือที่ใช้ในการคัดเลือก ข้อมูลหรือวิธีการคัดเลือก | ตัวบ่งชี้ที่ 2.1 |
| 3. จัดให้มีอาจารย์ที่ปรึกษาวิชาการ มีระบบการดูแลช่วยเหลือนักศึกษาที่มีประสิทธิภาพ มีการบริหารจัดการช่วยแก้ไขหรือป้องกันความเสี่ยงของนักศึกษาที่มีปัญหา | ตัวบ่งชี้ที่ 2.2 |
| 4. จัดให้มีระบบและกลไกการส่งเสริมการเผยแพร่ผลงานวิชาการของนักศึกษา การสร้างโอกาสการเรียนรู้ที่ส่งเสริมการพัฒนาศักยภาพผู้เรียนให้ได้มาตรฐานสากล | ตัวบ่งชี้ที่ 2.2 |
| 5. กำกับและติดตามให้อาจารย์ผู้รับผิดชอบรายวิชามีการจัดการเรียนการสอนครอบคลุมสาระเนื้อหาที่กำหนดไว้ในคำอธิบายรายวิชาอย่างครบถ้วน และพิจารณาการเปิดรายวิชาตามข้อกำหนดของหลักสูตร ให้มีการจัดลำดับก่อนหลังที่เหมาะสม | ตัวบ่งชี้ที่ 4.1 |
| 6. วางแผน ดูแล กำกับและติดตามให้รายวิชาในหลักสูตรจัดการเรียนการสอนโดยมีการเชื่อมโยงรายวิชากับคุณลักษณะของบัณฑิตที่กำหนด มีการออกแบบกิจกรรมการเรียนการสอนในลักษณะของการบูรณาการระหว่างรายวิชา และระหว่างการเรียนรู้ในห้องเรียนกับนอกห้องเรียน ให้ผู้เรียนได้เรียนรู้ทั้งภาคทฤษฎีและภาคปฏิบัติ | ตัวบ่งชี้ที่ 4.2 |
| 7. วางแผน ดูแล กำกับและติดตามให้รายวิชาในหลักสูตรมีการออกแบบกิจกรรมการเรียนการสอนของอาจารย์ที่จะช่วยส่งเสริมเรียนรู้ด้วยตนเองของนักศึกษา มีการประชุมวิพากษ์การจัดการเรียนการสอน สื่อการศึกษา วิธีการประเมินผลและการทวนสอบผลสัมฤทธิ์ของรายวิชาและหลักสูตร | ตัวบ่งชี้ที่ 4.2 |
| 8. วางแผน ดูแล กำกับและติดตามให้รายวิชาในหลักสูตรมีการจัดการเรียนการสอนที่มีความยืดหยุ่นและหลากหลาย สามารถตอบสนองความต้องการและความถนัดของผู้เรียน ยอมรับความสามารถที่แตกต่างและวิธีการเรียนรู้ที่หลากหลายของผู้เรียน | ตัวบ่งชี้ที่ 4.2 |
| 9. วางแผน ดูแล กำกับและติดตาม ให้ในหลักสูตรต้องมีรายวิชาที่ส่งเสริมให้ผู้เรียนเรียนรู้ด้วยตนเอง และเรียนรู้จากการปฏิบัติจริงทั้งในและนอกชั้นเรียน อาทิ จัดให้มีชั่วโมงปฏิบัติการ อภิปรายกลุ่ม สัมมนา ทำกรณีศึกษาหรือโครงงานหรือวิจัย เรียนรู้นอกสถานที่ รวมทั้งฝึกงานและฝึกประสบการณ์ | ตัวบ่งชี้ที่ 4.2 |
| 10. จัดให้มีกลไกในการพัฒนาความรู้พื้นฐานหรือการเตรียมความพร้อมทางการเรียนแก่นักศึกษา มีการจัดกิจกรรมการพัฒนาความรู้ความสามารถในรูปแบบต่างๆ ทั้งกิจกรรมในห้องเรียนและนอกห้องเรียน มีกิจกรรมเสริมสร้างความเป็นพลเมืองดีที่มีจิตสำนึกสาธารณะ | ตัวบ่งชี้ที่ 4.2 |
| 11. ดำเนินการบริหารหลักสูตรให้เป็นไปตามตัวบ่งชี้ผลการดำเนินงานเพื่อการประกันคุณภาพหลักสูตรและการเรียนการสอนตามกรอบมาตรฐานคุณวุฒิระดับอุดมศึกษาแห่งชาติ | ตัวบ่งชีที่ 5 |